Na osnovu člana 33. stava 2. Zakona o javnoj svojini (Sl. gl. RS br.бр. 72/2011, 88/2013, 105/2014, 104/2016, 108/2016, 113/2017 i 95/2018 ) u vezi sa Odlukom Upravnog odobra br. 2119/3 od 22. 03. 2019. godine, Dom zdravlja „Dr Milutin Ivković“ Palilula, Beograd, ul. Kneza Danila br. 16:

OGLAŠAVA

**prodaju rashodovanih osnovnih sredstava (vozila) putem prikupljanja pismenih ponuda**

Ovim putem prodavac poziva sva zainteresovana pravna i fizička lica da dostave ponude za kupovinu sledećih rashodovanih motorinih vozila:

|  |  |  |  |  |  |
| --- | --- | --- | --- | --- | --- |
| **Red. Br.** | **Model** **vozila** | **Inventrski broj** | **Cena bez PDV-a** | **PDV** | **UKUPNA CENA**  |
| 1. | Lade nive | 672517 | 12.000,00 dinara | 20% | 14.400,00 dinaa |
| 2. | Zastave 101 Skala 55 | 746344 | 5.000,00 dinara | 20% | 6.000,00 dinara |
| 3. | Zastave 101 Skala 55 | BG880392 | 5.000,00 dinara | 20% | 6.000,00 dinara  |
| 4 |  Zastave 101 Skala 55 | 624362 | 5.000,00 dinara | 20% | 6.0000,00 dinara  |
| 5 | Skale 101/55 PZK  | 583340 | 5.000,00 dinara | 20% | 6.000,00 dinara  |

Prodaja navedenih vozila vrši se **prikupljanjem zatvorenih pismenih ponuda.**

Pozivaju se zainteresovana pravna i fizička lica da u roku **od 8 dana od dana** **objavljivanja oglasa,** dostave DZ zatvorene pismene ponude za kupovinu gore navedenih vozila.

Pravo učešća imaju sva pravna i fizička lica koja uz ponudu dostave dokaz o uplati depozita u iznosu od 10% od ukupne cene vozila. Uplata depozita vrše se na račun DZ br**. 840-628-667-98** koji se vodi kod Uprave za trezor Ministarstva finansija RS, Filijale Palilula.

**U ponudi izraziti cenu bez PDV-a kao i cenu sa PVD-om.**

Fizička lica uz ponudu (prijavu) dostavljaju: fotokopiju lične karte i dokaz o uplati depozita.

Pravna lica uz ponudu (prijavu) dostavljaju: fotokopiju rešenja o upisu pravnog lica (preduzeća) u registar APR-a, fotokopiju lične karte zakonskog zastupnika i dokaz o uplati depozita.

Preduzetnici uz ponudu (prijavu) dostavljaju: fotokopiju rešenja o upisu radnje (ili druge forme organizovanja ) u registar APR-a, fotokopiju lične karte zakonskog zastupnika (osnivača) i dokaz o uplati depozita.

Gore navedena vozila, mogu se razgledati do isteka roka važenja oglasa.

Ponuđaču čija ponuda ne bude izabrana kao najpovoljnija uplaćeni iznos na ime depozita se vraća u roku od 8 dana od dana izbora najpovoljnije ponude.

Ponuđaču čija ponuda bude izabrana kao najpovoljnija, ukupna prodajna cena se umanjuje za iznos depozita, što će biti regulisano Ugovorom o kupoprodaji vozila.

**Ponuđači čije su ponude neblagovremene, nepotpune i koji uz ponudu nisu dostavili dokaz o uplati depozita neće moći učestvovati u postupku.**

Ponude dostavljati u zatvorenoj koverti na adresu: **Doma zdravlja „ Dr Milutin Ivković“ Palilula, Beograd, ul. Kneza Danila br. 16 sa naznakom PONUDA ZA PRODAJU RASHODOVANIH OSNOVNIH SREDSTAVA (NAVESTI INVENTARSKI BROJ VOZILA ZA KOJE SE DAJE PONUDA)-NE OTVARATI**. Na poleđini koverte **navesti: naziv ponuđača, (ime i prezime), adresu (sedište) i kontakt telefon.**

Kriterijum za ocenu ponuda: „**NAJVIŠA PONUĐENA CENA**“. Ukoliko dva ponuđača daju istu ponudu, kao povoljnija smatraće se ponuda koja je ranije predata (pristigla) prodavcu.

Komisija će odluku o izboru najpovoljnije ponude doneti u roku od 3 dana o dana isteka roka za prijem ponuda. O odluci o izboru najpovoljnije ponude ponuđači će biti obavešeni u roku od 5 dana od dana donošenja odluke. Ako poslednji dan roka za donošenje odluke o izboru najpovoljnije ponude pada na dan koji se po zakonu smatra neradnim, odluka će biti doneta prvog narednog radnog dana.

Najpovoljniji ponuđač je dužan da u roku od 5 dana od dana prijema obaveštenja o izboru njegove ponude kao najpovoljnije sa prodavcem zaključi Ugovor o kupoprodaji nekog od gore navedenih vozila, a da pre zaključenja Ugovora na račun prodavca uplati ugovorenu cenu. Predaja vozila kupcu u posed, vrši se po potpisivanju i overi potpisa na ugovoru kod nadležnog notara.

**Svi troškovi i takse u vezi sa kupoprodajnim ugovorom padaju na teret kupca.**

Sve informacije o prodaji gore navedenih vozila mogu se dobiti na tel. **064/804-1665** Lice za kontakt: **Zlatan Cvetković, Načelnik Tehničke službe**